laion/Wikipedia-Exotic huggingface dataset:
თეოდორა თესალონიკელი

თეოდორა თესალონიკელი (გ. 892) — მართლმადიდებელი ეკლესიის წმინდანი, ხსენების დღე არის ძველი სტილით 5 აპრილი, ახალი სტილით - 18 აპრილი. ღირსი თეოდორა თესალონიკელი ქრისტიანი მშობლების, ანტონის და ქრიზანთას შვილი იყო. სრულწლოვანებას მიღწეული თეოდორა გათხოვდა და ეყოლა ქალიშვილი. სარკინოზთა შემოსევის (823) შემდეგ ახალგაზრდა ცოლ-ქმარი თესალონიკში გადასახლდა. აქ ღირსმა თეოდორამ თავისი ქალიშვილი მონასტერში მიაბარა, ქმრის გარდაცვალების შემდეგ კი თვითონაც მონაზვნად აღიკვეცა. წმინდანის მორჩილება, მარხვა და ლოცვა სათნო ეყო უფალს და თეოდორამ სასწაულთქმედების ნიჭი მიიღო. ღირსი დედა სასწაულებს ახდენდა სიკვდილის შემდეგაც. როდესაც მონასტრის იღუმენია გარდაიცვალა, მისი კუბოს დასვენება უნდოდათ ღირსი თეოდორას კუბოს გვერდით, ღირსმა დედამ ცოცხალივით გაიწია განზე კუბოსთან ერთად - სიკვდილის შემდეგაც მორჩილების მაგალითი აჩვენა. „წმიდანთა ცხოვრება“, ტომი II, თბილისი, 2001 წ. Житие Феодоры Солунской (перевод рукописи Московской синодальной библиотеки). Kurtz, Е. Des Klerikers Gregorios Bericht ueber Leben, Wunderthaten und Translation der hl. Theodora von Thessalonich. St. Petersburg 1902 დაარქივებული 2010-06-13 საიტზე Wayback Machine.
Megaforce Records

Megaforce Records — ამერიკული ხმის ჩამწერი ლეიბლი, რომელიც დააარსეს ჯონი ზაზულამ (გ. 1 თებერვალი, 2022) და მისმა ცოლმა მარშამ (დ. 21 აპრილი, 1952 — გ. 10 იანვარი, 2021). ალბათ უკეთესად ცნობილია ჯგუფ მეტალიკას სადებიუტო ალბომის Kill 'Em All გამოშვებით. Megaforce Records იყო ძლიერი ძალა ბევრი უცნობი თრეშ მეტალ ჯგუფის გამოსაყვანად დღის შუქზე. ძალიან ადრეულ 80-იანებში, ჯონი ზ (უფრო ასე იყო ცნობილი მეტალ წრეებში) და მარშა ძალიან პოპულარულები გახდნენ, როგორც მიწისქვეშეთის მუსიკალური ჩანაწერების მაღაზია, რომელიც სპეციალიზდებოდა იშვიათი და შეუმჩნეველი მეტალის იმპორტზე. ერთ დღისითაც ჯონი ზაზულას ისეთი რამ შეემთხვა, რამაც სამუდამოდ შეცვალა მისი დამოკიდებულება მეტალისადმი. ეს იყო ადგილობრივი რკინიგზის არის ჯგუფ მეტალიკას დემო ჩანაწერი. ჯონი ზაზულა მოხიბლული დარჩა, მაშინვე დარეკა ჩანაწერზე მითითებულ ნომერზე და დატოვა შეტყობინება. გვიან იმავე საღამოს მას დაურეკა ჯგუფის დრამერმა ლარს ულრიხმა. ჯონი ზაზულა ერთდროულად ნიუ-ირკსა და ნიუ-ჯერსიში მრავალ მეტალ შოუებს უწყობდა ხელს. Megaforce Records დაარსდა 1982 წელს მარტოხელა ადამიანის სახლში ოულდ ბრიჯის გარეუბანში, ნიუ-ჯერსი. ჯონი და მარშა ზაზულა ხელს უწყობდნენ ისეთი თრეშ მეტალ ჯგუფების განვითარებას, როგორებიცაა Anthrax, King's X, Merciful Fate, Ministry, Overkill, S.O.D. და Testament. 2001 წელს გადაიღალნენ კომპანიისგან და განაგრძეს საკუთარი დამოუკიდებელი ბიზნესის მართვა. Megaforce Records-ის დისტრიბუციას აშშ-ში Sony Music Entertainment ახორციელებს. Anthrax Bad Brains Frehley's Comet Clutch Danzig Exciter Fozzy King's X Living Colour Lost Point Mercyful Fate Metallica Ministry M.O.D. Mushroomhead Overkill Skatenigs Stormtroopers of Death Testament Asleep at the Wheel Black Crowes Disco Biscuits Warren Haynes Less Than Jake Meat Puppets Rose Hill Drive Third Eye Blind Wellwater Conspiracy ოფიციალური საიტი
ვარსკვლავური ომები: კლონების ომები (2008 წლის ტელესერიალი)

„ვარსკვლავური ომები: კლონების ომები“ (ინგლ. Star Wars: The Clone Wars) — ამერიკული სამგანზომილებიანი სატელევიზიო ანიმაციური სერიალი, შექმნილი კომპანიების Lucasfilm Animation, Lucasfilm Animation Singapore და CGCG Inc, მიერ. სერიალი პირველად ეთერში გავიდა 2008 წლის 3 ოქტომბერს. მისი სიუჟეტი ეფუძნება ვარსკვლავური ომების გამოგონილი სამყაროს ისტორიას. მოქმედება მიმდინარეობს დაახლოებით იგივე პერიოდში, რაც 2003 წლის სერიალში ასახული მოვლენები, იავინის ბრძოლამდე 22-19 წლებში. სერიალის ყოველი ეპიზოდი საშუალოდ 22 წუთის ხანგრძლივობისაა. ყოველი სერია კლონური ომის სხვადასხვა ეპიზოდს აღწერს, ზოგი სერიები (2–3 ზედიზედ, ხანდახან ოთხიც კი) წარმოადგენენ ერთ სიუჟეტურ ხაზს. განსხვავებით 2003 წელს გამოსული სერიალისგან, ამ სერიალში 7 სეზონია, პირველი ოთხი სეზონი შედგება 22 ეპიზოდისგან, მე-5 სეზონი შედგება ოცი ეპიზოდისგან, მე-6 — ცამეტისგან და მე-7 — თორმეტი სერიისგან. სერიალის გამოშვება დაიწყო იმავე სახელობის ანიმაციური ფილმით. ფილმებისგან განსხვავებით, სადაც უმთავრესი ყურადღება სკაიუოკერების ოჯახის წარმომადგენლებს ეთმობა, სერიალში ყურადღება გამახვილებულია მეორეხარისხოვან პერსონაჟებზეც (ჯედაებზე, სენატორებზე, კლონებზე და სეპარატისტებზეც კი). ოფიციალური საიტი „ვარსკვლავური ომები: კლონების ომები“ — ანიმაციური ფილმების მონაცემთა დიდ ბაზაში „ვარსკვლავური ომები: კლონების ომები“ — კინოფილმების ინტერნეტ-მონაცემთა ბაზა (ინგლისური) ↑ 1.0 1.1 Star Wars: The Clone Wars - The Lost Missions Now on Netflix. StarWars.com. დაარქივებულია ორიგინალიდან — 2014-03-07. ციტირების თარიღი: 2017-12-14.
ვარსკვლავური ომები: კლონების ომები (2003 წლის ტელესერიალი)

„ვარსკვლავური ომები: კლონების ომები“ (ინგლ. Star Wars: Clone Wars) — ემის და Annie-ს ჯილდოს მფლობელი ამერიკული ნახატი სატელეზიიო ანიმაციური სერიალი, რომელიც ტელეარხის Cartoon Network ეთერში 2003-2005 წლებში გადაიცემოდა. ქრონოლოგიურად ამ სერიალში მოვლენები მიმდინარეობს ფილმების „კლონების შეტევა“ და „სითების შურისძიება“ მოვლენებს შორის. სერიალი შედგება 25 ეპიზოდისგან. მის წარმატებას მოჰყვა უფრო მასშტაბური პროექტი - პირველად ეთერში 2008 წელს გასული ამავე სახელწოდების 3D ანიმაციური სერიალი. პირველ სეზონში შედის 10 ეპიზოდი, ყოველი მათგანის ხანგრძლივობაა 3 წუთი. ეს ეპიზოდები გამოვიდა DVD-ზე, მეორე სეზონთან ერთად. მეორე სეზონში შედის 10 ეპიზოდი, ყოველი მათგანის ხანგრძლივობაა 3 წუთი. ეს ეპიზოდები გამოვიდა DVD-ზე პირველ სეზონთან ერთად. მესამე სეზონში შედის 5 ეპიზოდი, ყოველი მათგანის ხანგრძლივობაა 12 წუთი. ეს ეპიზოდები გამოვიდა ცალკე DVD-ზე. „ვარსკვლავური ომები: კლონების ომები“ — კინოფილმების ინტერნეტ-მონაცემთა ბაზა (ინგლისური) ვარსკვლავური ომები: კლონების ომები ვუკიპედიაში, „ვარსკვლავური ომების“ ვიკიში „ვარსკვლავური ომები: კლონების ომები“ საიტზე TV.com „ვარსკვლავური ომები: კლონების ომები“ — ანიმაციური ფილმების მონაცემთა დიდ ბაზაში
გრიგორ ტათევაცი

გრიგორ ტათევაცი, გრიგოლ ტათეველი (სომხ. Գրիգոր Տաթևացի; დ. 1346, თმოგვი ― გ. 1409, ტათევი) — სომეხი ფილოსოფოსი, პედაგოგი და საეკლესიო-პოლიტიკური მოღვაწე. თავის მასწავლებელ ჰოვანეს ვოროტნეცისთან ერთად იყო ტათევის ფილოსოფიური სკოლის პროგრესული ფრთის წარმომადგენელი. ავტორია მრავალი ფილოსოფიური-კომენტატორული და რელიგიური თხზულებისა. გრიგორ ტათევაცი იდეალისტია, მაგრამ მისი მოძღვრება მატერიალისტურ ელემენტებსაც შეიცავს: შემეცნების თეორიაში და სულისა და მატერიის ურთიერთდამოკიდებულების საკითხში იგი ორმაგი ჭეშმარიტების თეორიის მიმდევარია. სახელმწიფოს ადარებს ორგანიზმს, რომლის ყოველი ნაწილი ასრულებს მკაცრად განსაზღვრულ ფუნქციას. ქართული საბჭოთა ენციკლოპედია, ტ. 3, თბ., 1978. — გვ. 271.
Warner Bros. Records

Warner Bros. Records Inc. — ამერიკული ხმის ჩამწერი ლეიბლი. იგი არის საფუძველი ახლანდელი კორპორაციისა Warner Music Group და ამჟამად ოპერირებს როგორც ამ კორპორაციის სრულ მფლობელობაში არსებული შვილობილი კომპანია. საუბარში მას ხშირად მოიხსენიებენ როგორ უბრალოდ უორნერსს ან ბანის, გამომდინარე ლეიბლის ყოფილი ანიმაციური განყოფილების მშობელი Warner Bros. Pictures-ის მიერ ბაგს ბანის ანიმაციური ფილმების პროდიუსირებიდან. ოფიციალური საიტი ↑ Pillet, Danielle (6 აპრილი, 1998). „James B. Conkling, dead at 83“. Variety. შეამოწმეთ თარიღის პარამეტრი |date=-ში (დახმარება)
Universal Music Group

Universal Music Group (UMG) ხმის ჩამწერ ინდუსტრიაში უდიდესი ბიზნეს ჯგუფია ხმის ჩამწერი ლეიბლებების ოჯახიდან. შედის ხმის ჩამწერი ინდუსტრიის დიდ ოთხეულში ბაზარზე დიდი გავლენისა და გლობალური ოპერაციების სიმრავლის გამო. Universal Music Group მთლიანად ეკუთვნის ფრანგულ საერთაშორისო მედია კონგლომერატს Vivendi. ოფიციალური საიტი UMG Corporate Page UMG History page Universal Music Group — არხი YouTube-ზე Universal Music Group Career Opportunities listed on EntertainmentCareers.net Universal Music Group publishing catalog at MusicBrainz
გული (მრავალმნიშვნელოვანი)

ტერმინით გული შეიძლება აღნიშნული იყოს: გული — მთა გული — მყინვარი გული — სისხლის მიმოქცევის სისტემის ცენტრალური ორგანო გული — ვამპირ ალგულის ერთ-ერთი სახელწოდება
თებერვალი

თებერვალი (ლათ. Februarius — განწმენდა) — გრიგორიანული კალენდრის მეორე თვე. თებერვალში 28 დღეა, გარდა ნაკიანი წლისა, როდესაც მასში 29 დღეა. სახელი ეწოდა მიწისქვეშა სამეფოს რომაული ღვთაების მიხედვით. იანვარი და თებერვალი არიან კალენდრის ბოლო დამატებული თვეები, ვინაიდან რომაელები ზამთარს თვლიდნენ პერიოდად თვეების გარეშე. თებერვალს ქართულ წარმართული კალენდარში სურწყუნისი ეწოდებოდა. ხალხური დასახელებაა განცხადებისთვე. თებერვალი არის ზამთრის თვე ჩრდილოეთ ნახევარსფეროში და ზაფხულისა სამხრეთ ნახევარსფეროში. თებერვლის ზოდიაქოს ნიშნებია მერწყული და თევზები. თებერვალი იწყება კვირის იმავე დღეს, როგორც მარტი და ნოემბერი, გარდა ნაკიანი წლისა, როდესაც მისი საწყისი დღე ემთხვევა აგვისტოსას. მთავარი სტატია: ძველი ქართული წარმართული კალენდარი. კორნელი კეკელიძე სურწყნისს 3 იანვარი — 1 თებერვლით საზღვრავდა. კ. კეკელიძის აზრით სურწყნისაჲ (თთუე) არის ნათესაობითი ბრუნვა, სახელობითი უნდა იყოს „სურწყანი“. ეს სახელი ორი ნაწილისაგან შედგება: „სურ“ და „წყანი“, უკანასკნელი უნდა იყოს ახლანდელი „წყალი“, ხოლო პირველი იგივე „წყალი“ ავესტური ფორმით. ზენდ ავესტაში, ოცდარვა იაზატებს შორის, ცნობილი იყო „არდავირ-სურ“, რაც ნიშნავს „წყარო ზეციური წყლისა“. ძვ. წ. 660 : იაპონიის იმპერატორ ჯიმუს მიერ დაფუძნების ტრადიციული თარიღი. 362 : იულიანე განდგომილის ედიქტით რომის იმპერიაში ყველა რელიგიას თანასწორი უფლებები ენიჭება. 962 : ოტო I ხდება საღვთო რომის იმპერიის პირველი იმპერატორი 1455 : გუტენბერგის ბიბლია დაიბეჭდა — პირველი წიგნი დასავლეთში მოძრავი „ტიპო“-თი დაბეჭდილი. 1613 : მიხეილ I რომანოვი რუსეთის მეფედ არჩევის შედეგად დასაბამი მიეცა რომანოვების დინასტიას. 1653 : ახალი ამსტერდამი (მოგვიანებით გადაერქვა ნიუ-იორკი) დაფუძნდა. 1904 : რუსეთ-იაპონიის ომის დასაწყისი. 1917 : დაიწყო რუსეთის რევოლუცია. 1946 : კორეაში შეიქმნა დროებითი მთავრობა. 38-ე პარალელით ქვეყანა გაიყო ორ ზონად: ჩრდილოეთი — საბჭოთა, სამხრეთი — ამერიკული. 1959 : ფიდელ კასტრო კუბის დიქტატორი ხდება. 1979 : აიათოლა რუჰოლა ხომეინი ირანში ხელისუფლებას ხელში იგდებს. 1986 : ორბიტაზე გაყვანილ იქნა საბჭოთა კოსმოსური სადგური „მირი“. 1989 : საბჭოთა ომი ავღანეთში — სამჭოთა კავშირის ბოლო სამხედრო კოლონა ტოვებს ქაბულს, ასრულებს რა ცხრა წლიან სამხედრო ოკუპაციას. ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 116 ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 101-102 ↑ A 19, 134, 95, გვ. 107, H 535, 49
Music for Nations

Music for Nations — დამოუკიდებელი ბრიტანული ხმის ჩამწერი ლეიბლი, რომელიც ძირითადად ორიენტირებული იყო როკ მუსიკასა და მეტალზე. Music for Nations იყო შვილობილი კომპანია უფრო დიდი კორპორაციისა Zomba Records, რომელიც თავის მხრივ ეკუთვნის BMG-ს. 2004 წელს ლეიბლი ოფიციალურად დაიხურა, მისმა კლიენტებმა კი მის მშობელ კომპანიასთან გააგრძელეს მუშაობა. Music For Nations Discogs.com-ზე.
პუებლის შტატი

პუებლა (ესპ. Estado Libre y Soberano de Puebla) — შტატი მექსიკაში. მდებარეობს ქვეყნის სამხრეთ-ცენტრალურ ნაწილში, მეხიკოდან აღმოსავლეთით. დედაქალაქი პუებლა. შტატს ესაზღვრება: აღმოსავლეთიდან და ჩრდილოეთიდან: ვერაკრუსის შტატი. დასავლეთიდან: იდალგოს, მეხიკოს, ტლასკალის და მორელოსის შტატები. სამხრეთიდან: გერეროსა და ოახაკის შტატები. შტატის უდიდესი ქალაქებია პუებლა და ტეუაკანი. შტატი მოიცავს 217 მუნიციპალიტეტს.
მექსიკის პრეზიდენტი

მექსიკის პრეზიდენტი (ესპ. Presidente de México) — სახელმწიფოს უმაღლესი თანამდებობა მექსიკაში, ქვეყნისა და მთავრობის მეთაური, შეიარაღებული ძალების მთვარსარდალი. კონსტიტუციის თანახმად ირჩევენ 6 წლის ვადით. ↑ Gobernantes presidencia.gob.mx ↑ დაინიშნა დროებით პრეზიდენტად კონგრესის მიერ, არჩეული პრეზიდენტის ობრეგონის მკვლელობის გამო ↑ თანამდებობიდან გადადგა ↑ Appointed subsitute after president Ortiz Rubio's resignation ↑ By Constitutional reform to article 83, the term of office was expanded to 6 years with no possibility of reelection Lista de gobernantes de México ოფიციალური სია(ესპანური)
ანტონიო ლოპეს დე სანტა-ანა

ანტონიო დე პადუა მარია სევერინო ლოპეს დე სანტა-ანა-პერეს დე ლებრონი (ესპ. Antonio de Padua María Severino López de Santa Anna y Pérez de Lebrón; 21 თებერვალი, 1794, ხალაპა, ახალი ესპანეთი — 21 ივნისი 1876, მეხიკო, მექსიკა), ცნობილია უბრალოდ, როგორც „სანტა-ანა“ და „დასავლეთის ნაპოლეონი“ — მექსიკელი სამხედრო, სახელმწიფო და პოლიტიკური მოღვაწე, გენერალი. საერთო ჯამში 22 წლის განმავლობაში მექსიკის პრეზიდენტის თანამდებობა ეკავა 11-ჯერ. Santa Anna Letters on the Portal to Texas History The Handbook of Texas Online: Antonio Lopez de Santa Anna Benson Latin American Collection – Antonio López de Santa Anna Collection დაარქივებული 2005-11-13 საიტზე Wayback Machine. ↑ მექსიკის პრეზიდენტის თანამდებობა 1833-1855 წლების განმავლობაში ეკავა 11–ჯერ, ხანგამოშვებებით.
დაკარგული თაობა

დაკარგული თაობა (ინგლ. Lost Generation) — 1920-იანი წლების ევროპელ და ამერიკელ მწერალთა ჯგუფის პირობითი სახელწოდება. ჯგუფის ლოზუნგი გახდა გერტრუდ სტაინის სიტყვები: „თქვენ ყველანი დაკარგული თაობა ხართ!“. ამ ჯგუფს მიაკუთვნებენ მწერლებს, რომლებმაც განიცადეს პირველი მსოფლიო ომის საშინელება, დაკარგეს დემოკრატიზმის გადარჩენის იმედი, რწმენა ტრადიციისა და მომავლისა და რომლებიც ანარქისტულ თვალსაზრისზე დადგნენ. ქართული საბჭოთა ენციკლოპედია, ტ. 3, თბ., 1978. — გვ. 346.
ელ-ვისკაინო

ელ-ბისკაინო (ესპ. El Vizcaíno) – ყურე და ბიოსფერული ნაკრძალი წყნარ ოკეანეში, მდებარეობს კალიფორნიის ნახევარკუნძულის ცენტრალურ ნაწილში. ნაკრძალი შეიქმნა 1988 წელს. მისი ფართობია 25,5 ათ. კმ². 1993 წელს შეიყვანეს იუნესკოს მსოფლიო მემკვიდრეობის ძეგლების სიაში. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში Parkwatch's multi-page profile დაარქივებული 2011-05-19 საიტზე Wayback Machine. UNESCO World Heritage Site datasheet
სიან-კაანი

სიან-კაანი (ესპ. Sian Ka’an) — ბიოსფერული ნაკრძალი მექსიკაში, კინტანა-როოს შტატში. 1986 წლიდან აქვს ეროვნული პარკის, ხოლო 1987 წლიდან იუნესკოს მსოფლიო მემკვიდრეობის ძეგლის სტატუსი. მაიას ენაზე სახელწოდება ითარგმნება, როგორც „იქ სადაც იწყება ცა“. ნაკრძალი მდებარეობს იუკატანის ნახევარკუნძულის აღმოსავლეთ სანაპიროზე. მისი ფართობია 5 280 კმ². ნაკრძალი მოიცავს ტროპიკულ ტყეებს, გვხვდება მანგოს ტყეები, ჭაობები, ასევე კარიბის ზღვის ბარიერული რიფები. რეგიონში საშუალოწლიური ნალექების რაოდენობა ტოლია 1120—1220 მმ-სა, რომელთა უმეტესობა (70 %) მოდის მაის-ოქტომბრის განმავლობაში. ნაკრძალის ტერიტორიაზე განლაგებულია 110 კილომეტრიანი, მსოფლიოში სიგრძით მეორე, მესოამერიკული ბრიერული რიფი. რომელიც გადაჭიმულია იუკატანის აღმოსავლეთი სანაპიროდან სამხრეთით ბელიზისა და ჰონდურასის სანაპირომდე. სიან-კაანის პლაჟი მოფენილია ზღვის კუების კვერცხების ორმოებით. ნაკრძალში განვითარებულია ტურიზმი, 2000 წელს ნაკრძალი მოინახულა 36 ათასმა ადამიანმა. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში Amigos de Sian Ka'an/Friends of Sian Ka'an (bilingual) conservation group დაარქივებული 2011-09-07 საიტზე Wayback Machine. Centro Ecologico Sian Ka'an Sian Ka'an at Pasaporteblog.com (ესპანური) Sian Ka'an Biosphere reserve
სიერა-დე-სან-ფრანსისკოს კლდის მხატვრობა

სიერა-დე-სან-ფრანსისკოს კლდის მხატვრობა (ესპ. Pinturas rupestres de la Sierra de San Francisco) – ისტორიამდელი კედლის მხატვრობის უნიკალური ნიმუში სამხრეთ ქვემო კალოფორნიის შტატში, მექსიკა. სურათები შექმნილია გამოქვაბულების ჭერზე. პირველად იგი აღმოაჩინა იეზუიტმა ფრანსისკო ხავიერმა XVIII საუკუნეში. ნახატებს შექმნის პერიოდად მიჩნეულია, ძვ. წ. 1300–1100 წწ. გადმოცემების თანახმად ნახატები შექმნეს გიგანტების რასამ, ამის საფუძველს წარმოადგენს გამოსახული ფიგურების ზომა (თითოეული ადამიანის ზომა 2 მეტრია). ნახატები თავისი ჟანრის მიხედვით სარიტუალო-რელიგიურია. ნახატზე გამოსახულია:იარაღი, ცხოველები (ბოცვერი, პუმა, ფოცხვერი, ირემი, მთის თხა, ვეშაპი, კუ, თევზები, არწივი და ვარხვი). იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში Advisory body evaluation San Francisco de la Sierra, B. C. S. დაარქივებული 2011-05-19 საიტზე Wayback Machine. Decision: Report of the 17th Session of the Committee
ინშალა

ინშალა, ასევე ინშალლაჰ, ასევე ინშა ალა ან ინშა ალაჰ (არაბ. إِنْ شَاءَ ٱللَّٰهُ [ინ შა'ა 'ლ–ლაჰ]) — არაბული ფრაზა, რომელსაც მუსლიმები წარმოთქვამენ იმედის გამოსახატავად, რომ ესა თუ ის ხსენებული მოვლენა მომავალში მოხდება. მისი უახლოესი ქართული ვარიანტია „ღვთის ნებით“, "თუ ღმერთი ინებებს", თუმცა არაბულ ფორმას მეტად ხაზგასმულად გააჩნია რელიგიური დატვირთვა. ეს სიტყვა მსოფლიოს სხვა ერებშიც გავრცელდა და ხშირად გამოიყენება რაიმეს გაკეთების სურვილის გამოსახატავად, რაც შესაძლოა ფაქტობრივად არ მოხდეს. შენიღბულად ის ასევე გამოხატავს მავანის ყოყმანს, თუ ის ვალდებულია რაიმეს დათანხმდეს, თუმცა საპირისპიროს ამჯობინებს. ესპანური ფრაზა ojalá que და პორტუგალიური oxalá („ვიმედოვნებ“) მომდინარეობს ფრაზიდან law šá lláh („ღვთის ნებით“). ეს ერთ-ერთია იმ მრავალ სიტყვათაგან, რომელიც არაბულიდანაა ნასესხები სამხრეთ ესპანეთის VIII-დან XV საუკუნემდე მუსლიმთა ბატონობაში ყოფნის გავლენით. ↑ Clift, Rebecca; Helani, Fadi (June 2010). „Inshallah: Religious invocations in Arabic topic transition“. Language in Society. 39 (3): 357–382. doi:10.1017/S0047404510000199. ↑ John L. Esposito, ed. (2014). „Insha Allah“. The Oxford Dictionary of Islam. Oxford: Oxford University Press. doi:10.1093/acref/9780195125580.001.0001. ISBN 9780195125580. ↑ Anthony Shadid (11 January 2010). „Allah – The Word“. The New York Times. ↑ Ismail, Aymann. (2020-09-30) The One-Word Mystery of the Presidential Debate That Roused Muslims (and Right-Wing Bloggers) en. ციტირების თარიღი: 2020-09-30 ↑ Diccionario de la lengua española (em espanhol) Real Academia Española. Pesquisa em 12/12/18
აგუასკალიენტესის შტატი

აგუასკალიენტესი (ესპ. Estado Libre y Soberano de Aguascalientes) — შტატი მექსიკაში. მდებარეობს ქვეყნის ცენტრალურ ნაწილში, მეხიკოდან დასავლეთით 480 კმ-ზე. დედაქალაქი აგუასკალიენტესი. შტატი დაარსდა 1857 წელს საკატეკასის შტატის გაყოფის შედეგად. შტატს ესაზღვრება: დასავლეთიდან და ჩრდილოეთიდან: საკატეკასის შტატი. აღმოსავლეთიდან და სამხრეთიდან: ხალისკოს შტატი. 1879 — 140 430 ადამიანი, უპირატესად აცტეკები. 1968 — 316 000 ადამიანი 2000 — 943 500 ადამიანი 2015 — 1,312,544 შტატის უდიდესი ქალაქია აგუასკალიენტესი. შტატი მოიცავს 11 მუნიციპალიტეტს. ოფიციალური საიტი Aravelaguascalientes.com: Aguascalientes tourism website Flickr: photo set of the City of Aguascalientes — in Aguascalientes state. Fotos y Mensajes de Aguascalientes დაარქივებული 2021-11-20 საიტზე Wayback Machine. ↑ Encuesta Intercensal 2015. ციტირების თარიღი: December 8, 2015.
ქვემო კალიფორნია (ჩრდილოეთი)

ქვემო კალიფორნია (ესპ. Estado Libre y Soberano de Baja California) — შტატი მექსიკაში. მდებარეობს ქვეყნის უკიდურეს ჩრდილო-დასავლეთ ნაწილში, კალიფორნიის ნახევარკუნძულზე. დედაქალაქი — მეხიკალი. შტატს ესაზღვრება: აღმოსავლეთიდან: კალიფორნიის ყურე და სონორის შტატი. დასავლეთიდან: წყნარი ოკეანე. სამხრეთიდან: სამხრეთი ქვემო კალიფორნიის შტატი. ჩრდილოეთიდან: აშშ. შტატის უდიდესი ქალაქია ტიხუანა. შტატი მოიცავს 5 მუნიციპალიტეტს. Baja California Sur: Cabo Pulmo Coral Reef in Danger Interamerican Association for Environmental Defense Enciclopedia de los Municipios de México
დანღისის ბრძოლა

დანღისის ბრძოლა — ბრძოლა ქართლ-კახეთის სამეფოსა და დაღესტნელ ფეოდალთა ლაშქარს შორის 1750 წელს ადგილ დანღისთან (შაქის სახანოს ტერიტორია, იორ-ალაზნის შესართავთან). ბრძოლა ქართველთა გამარჯვებით დამთავრდა. ბრძოლის შესახებ მოთხრობილია პაპუნა ორბელიანისა და ომან ხერხეულიძის ისტორიულ თხზულებებში. დაღესტნელთა ცხენოსანი ჯარი თავს დაესხა ყაზახს (ახლანდ. აზერბაიჯანის ტერიტორია) და შემდეგ მდ. იორზე ჩამოდგა. ქართლ-კახეთის გაერთიანებულმა ლაშქარმა თეიმურაზ II-ის და ერეკლე II-ის წინამძღოლობით მტერს გამოსასვლელი გზები შეუკრა. მოწინააღმდეგე მდ. იორს დაჰყვა და დანღისს, იორ-ალაზნის შესაყართან დადგა. ქართველები მტერს წამოეწივნენ და სასტიკი ბრძოლის შემდეგ გაიმარჯვეს. თვით ერეკლე II მოწინავე ჯარში იბრძოდა და დაღესტნელთა გადარჩენილმა ნაწილმა ფლატიან გორას შეაფარა თავი, მაგრამ ფლატე მოსკდა და ლტოლვილნიც დაიღუპნენ. ქართველებმა ხელთ იგდეს მრავალი ტყვე და ნადავლი. დანღისის ბრძოლის შემდეგ დაღესტნელმა ფეოდალები კარგა ხანს ვეღარ ბედავდნენ საქართველოში ლაშქრობას, მხოლოდ მცირერიცხოვანი რაზმები დათარეშობდნენ ქურდულად. საქართველოს ბრძოლების სია მეგრელაძე დ., ენციკლოპედია „საქართველო“, ტ. 2, თბ., 2012.
ქვემო კალიფორნია (სამხრეთი)

ქვემო კალიფორნია (ესპ. Estado Libre y Soberano de Baja California Sur) — შტატი მექსიკაში. მდებარეობს ქვეყნის ჩრდილო-დასავლეთ ნაწილში, კალიფორნიის ნახევარკუნძულზე. დედაქალაქი ლა-პასი. შტატს ესაზღვრება: აღმოსავლეთიდან: კალიფორნიის ყურე. დასავლეთიდან და სამხრეთიდან: წყნარი ოკეანე. ჩრდილოეთიდან: ჩრდილოეთი ქვემო კალიფორნიის შტატი. შტატის უდიდესი ქალაქია ლა-პასი. შტატი მოიცავს 5 მუნიციპალიტეტს.
კამპეჩეს შტატი

კამპეჩე (ესპ. Estado Libre y Soberano de Campeche) — შტატი მექსიკაში. მდებარეობს ქვეყნის სამხრეთ ნაწილში, იუკატანის ნახევარკუნძულზე. დედაქალაქი კამპეჩე. შტატი დაარსდა 1863 წლის 29 აპრილს. შტატს ესაზღვრება: აღმოსავლეთიდან: კინტანა-როოს და იუკატანის შტატები. დასავლეთიდან: ტაბასკოს შტატი. ჩრდილოეთიდან:მექსიკის ყურე და იუკატანის შტატი. სამხრეთიდან: გვატემალა შტატის უდიდესი ქალაქია კამპეჩე. შტატი მოიცავს 11 მუნიციპალიტეტს.
იოსებ ჟორდანია

იოსებ თევდორეს ძე ჟორდანია (დ. 15 მაისი, 1895, თბილისი — გ. 20 აგვისტო, 1962, რიო-დე-ჟანეირო) — ქართველი გინეკოლოგი, მედიცინის მეცნიერებათა დოქტორი, პროფესორი. დაჯილდოებულია ლენინის ორდენით. ისტორიკოს თედო ჟორდანიას შვილი, იურისტ გიორგი ჟორდანიას ძმა. 1923 წელს ჟორდანიამ დაამთავრა პეტროგრადის სამხედრო-სამედიცინო აკადემია. 1939 წლიდან იგი განაგებდა სამხედრო-სამედიცინო აკადემიის მეანობა-გინეკოლოგიის კათედრას. 1942 წელს დაინიშნა საბჭოთა კავშირის არმიის მთავარ გინეკოლოგად. ამასთან, 1944 წლიდან იყო მოსკოვის ექიმთა დახელოვნების ინსტიტუტის სამეანო-გინეკოლოგიური კათედრის გამგე. 1950 წლიდან დაინიშნა მოსკოვისა და საბჭოთა კავშირის მთავარ გინეკოლოგად. 1958 წელს იოსებ ჟორდანია თბილისში გადმოვიდა და იმავე წელს სათავეში ჩაუდგა მისივე თაოსნობით დაარსებულ ქალის ფიზიოლოგიურ და პათოლოგიურ სამეცნიერო-კვლევით ინსტიტუტს (1968 წლიდან იოსებ ჟორდანიას სახელობის ადამიანის გენერაციული ფუნქციის სამეცნიერო-კვლევითი ინსტიტუტი), სადაც მუშაობდა კიდეც სიცოცხლის ბოლომდე. იოსებ ჟორდანია შეისწავლიდა სამეანო სამსახურის ორგანიზაციას, საშვილოსნოს კუმშვადობის ფუნქციას კლინიკასა და ექსპერიმენტში, მშობიარობის ანომალიებს, ქალის უშვილობის მიზეზების დიაგნოსტიკასა და მკურნალობას და სხვა. დაიღუპა 1962 წლის 20 აგვისტოს რიო-დე-ჟანეიროში, თვითმფრინავის კატასტროფის შედეგად, როდესაც თავისი მაშველი რგოლი უბილეთო მგზავრ გოგონას დაუთმო. დაკრძალულია მწერალთა და საზოგადო მოღვაწეთა დიდუბის პანთეონში. ქართული საბჭოთა ენციკლოპედია, ტ. 8, თბ., 1984. — გვ. 255-256. ზ. ბაბუნაშვილი, თ. ნოზაძე, „მამულიშვილთა სავანე“, გვ. 304, თბ., 1994
კოჭიო

კოჭიო (ყოფ. კაჭიო) — სოფელი ახალქალაქის მუნიციპალიტეტში, თემის ცენტრი (კაჭიო, აგანა, ალათუბანი, ბეჟანო, მოდეგა, სირქვა). მდებარეობს ახალქალაქის პლატოზე, ზღვის დონიდან 1720 მ, ახალქალაქიდან 24 კმ. საბჭოთა პერიოდში სოფელში მოქმედებდა მეცხოველეობის მეურნეობა. სოფელში დგას X საუკუნის ქართული დარბაზული ეკლესია. ეკლესიის კედლები და კამარა ამოყვანილია ადგილობრივი მოწითალო ფერის კარგად დამუშავებული ქვით. აღმოსავლეთ და დასავლეთ ფასადის სარკმლები, აგრეთვე ინტერიერში ჩრდილოეთ და სამხრეთ კედლების სვეტების თავები, რომლებზედაც შუა საბჯენი თაღია ამოყვანილი, მოჩუქურთმებულია. საშენი მასალით, შესრულების მაღალი ტექნიკითა და ორიგინალური არქიტექტურულ-დეკორატიული ფორმებით ეკლესია ჯავახეთის ხუროთმოძღვრების X საუკუნის ძეგლებს უკავშირდება. ძეგლზე იკითხება რამდენიმე მცირე წარწერა. დასავლეთის კედელზე იკითხება: ჩრდილოეთის კედლის თაღთან იკითხება: ეკლესიის აბსიდზე იკითხება: ქართული ეკლესიის ჩრდილოეთით მდებარეობს სომხური ეკლესია. ყველა არსებული საარქივო დოკუმენტი იმაზე მეტყველებს, რომ 1863 წლამდე კაჭიოში არაა სამრევლო ეკლესია. ყველაზე ადრეული ჩანაწერი, რომელშიც წმ. მინასის სახელობის სომხური ეკლესია იხსენიება, თარიღდება 1867 წლით: „...აღეშენა ქვით და დაიფარა ხით“. 1896 წელს მისი აღდგენა მოხდა. 1899 წლის ცნობილმა მიწისძვრამ ორივე ძეგლი საგრძნობლად დააზიანა. დღესდღეობით ძეგლები დაზიანებულ მდგომარეობაშია. გურჯისტანის ვილაიეთის დავთრის დროის კაჭიო 17 კომლიანი სოფელია, ხოლო 1870 წელს მასში ირიცხება 12 კომლი. 2014 წლის აღწერის მონაცემებით სოფელში ცხოვრობს 421 ადამიანი. ჩუბინაშვილი ნ., ქართული საბჭოთა ენციკლოპედია, ტ. 6, თბ., 1983. — გვ. 9. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ Ростомов, И.П. Ахалкалакский уезд в археологическом отношении: Со многими рисунками и древне-грузинскими надписями в тексте. Тифлис : тип. К.П. Козловского, 1898, С. 69 ↑ Samvel Karapetian, Javakhk: Critical Study of the Georgian-Language Lapidary Inscriptions and Scientific Literature by Alexandre Kananian, Yerevan, 2006 ↑ ს. ჯიქია.გურჯისტანის ვილაიეთის დიდი დავთარი. წიგნი III. გამოკვლევა. თბილისი, 1958, გვ. 280 ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.